recursal/SuperWikiNEXT-32B huggingface dataset:
**Phloiophilidae** er en familie av biller som bare omfatter én eneste art, som finnes i Mellom-Europa. Den er nordligst registrert i Sverige og Danmark. Denne uvanlige billen kan finnes i vegetasjon, eller særlig mellom lav som vokser på greiner av eik. Ellers er lite kjent om biologien.

Utseende
--------

En liten bille (2,3 – 2,6 mm), avlangt oval. Oversiden er jevnt hvelvet uten påfallende hår eller børster. Brystskjoldet er svart og dekkvingene har svarte tegninger, ellers brunlig. Hodet er kort og bredt med små, utstående fasettøyne. Antennene er middels lange og består av 11 ledd. De innerste leddene er ganske tynne, de tre ytterste er kraftige og danner en avlang, løs kølle. Brystkjoldet (pronotum) er omtrent dobbelt så langt som bredt, uten påfallende furer, groper eller knøler. Dekkvingene er parallellsidige, jevnt tilspisset i den bakerste tredjedelen, grovt punkterte. Beina er slanke, føttene fem-leddete, det ytterste leddet er nesten like langt som de fire innerste til sammen.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien gnag- og maurbiller, Cleroidea
				+ Familien Phloiophilidae
					- *Phloiophilus edwardsi* Stephens, 1830

Eksterne lenker
---------------

* (en) *Phloiophilidae* i Encyclopedia of Life Rediger på Wikidata

* (en) *Phloiophilidae* i Global Biodiversity Information Facility Rediger på Wikidata

* (no) *Phloiophilidae* hos Artsdatabanken Rediger på Wikidata

* (sv) *Phloiophilidae* hos Dyntaxa Rediger på Wikidata

* (en) *Phloiophilidae* hos Fauna Europaea Rediger på Wikidata

* (en) *Phloiophilidae* hos Fossilworks Rediger på Wikidata

* (en) *Phloiophilidae* hos ITIS Rediger på Wikidata

* (en) *Phloiophilidae* hos NCBI Rediger på Wikidata

* (en) *Kategori:Phloiophilidae* – bilder, video eller lyd på Wikimedia Commons Rediger på Wikidata

* *Phloiophilidae* – detaljert informasjon på Wikispecies Rediger på Wikidata

Hentet fra Delta interactive key, tegning fra Joy (ca. 1900). 

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Finn Drangsholt** (født 26. desember 1953 i Trondheim) var professor i energi og miljø fram til 2012.

Han ble sivilingeniør i VVS-teknikk, damp og forbrenningsteknikk ved NTH i 1978 og dr. ing. samme sted med avhandlingen *Behovsstyrt ventilasjon*. Han var forsker ved SINTEF arkitektur og byggteknikk 1979–81, forsker og seniorforsker ved SINTEF varmeteknikk 1982–95; førsteamanuensis ved Høgskolen i Sør-Trøndelag 1995–2006 og professor ved Høgskolen i Oslo 2006 2012.

Drangsholt forsker særlig på ventilasjon og har arbeidet med smittespredning i sykehus ved ventilasjon av operasjonsstuer og spredning av brann i bygninger.

Referanser
----------

1. ↑  Drangsholt, F. (1996): «Comparison of air quality from two identical HVAC plants using respectively bag filter and electrostatic filter». Indoor air 96, Nagoya, Japan July 1996.
2. ↑  Drangsholt, F. 2008. *Røykventilasjon*. Fagforum brannvern. Oscarsborg.

Eksterne lenker
---------------

* (no) Publikasjoner av Finn Drangsholt i forskningsdokumentasjonssystemet CRIStin
* (no) Publikasjoner av Finn Drangsholt i BIBSYS

|  |  |
| --- | --- |
| Oppslagsverk/autoritetsdata | CRIStin
 |
Kart over det østlige av de to britiske baseområdene på Kypros. Ayios Nikolaos Station ligger nordøst for Dekelia og like ved Famagusta
**Ayios Nikolaos Station** (også *Agios Nikolaos Station*) er en militærleir som er en del av de britiske baseområdene Akrotiri og Dekelia på Kypros. Leiren ligger inne i landet på grensen mellom Republikken Kypros og Nord-Kypros, ikke langt fra Famagusta. Den er forbundet med landeveg til garnisonen i Dekelia. 

Ayios Nikolaos Station er en viktig stasjon for britisk signaletterretning. Betydningen tiltok etter hvert som britene etter andre verdenskrig måtte oppgi kontrollen over land i Midtøsten. På 1960-tallet var den blant de største basene for slik britisk etterretningsvirksomhet i utlandet. Siden 2003 holder Joint Service Signal Unit Cyprus (JSSU(Cyp) til i Ayios Nikolaos Station. Signaler fra radar- og lytteutstyr på Troodos sendes til Ayios Nikolaos Station og videre derfra til Government Communications Headquarters i Storbritannia.

Referanser
----------

1. ↑  Richard J. Aldrich: «GCHQ and Siginit in the Early Cold War 1945–70», *Intelligence and National Security*, årg. 16, nr. 1, 2010, s. 67–96, særlig s. 74.
2. ↑  David Easter: «GCHQ and British External Policy in the 1960s», *Intelligence and National Security*, årg. 23, nr.5, 2008, s. 681–706, særlig s. 683–684.
3. ↑  «Ayios Nikolaos Station», Ministry of Defence.
4. ↑  Tabitha Morgan: *Sweet and Bitter Island. A History of the British in Cyprus*, London: I. B.Tauris, London, s. 87.
**Foretaksnavn** i Norge er det offisielle navnet på en næringsdrivende juridisk person, mest praktisk et selskap. Regler om foretaksnavn finnes i norsk rett i foretaksnavneloven fra 1985. Foretaksnavn kan registreres i Foretaksregisteret, og registreringen innebærer en enerett til dette navnet, samt et vern mot at andre registrerer eller bruker navn som er egnet til forveksling. I tillegg til registrering kan vern også oppnås ved at navnet rent faktisk tas i bruk. 
Det finnes visse restriksjoner på hva slags foretaksnavn som kan benyttes. Et foretaksnavn må ikke «være egnet til å villede» eller «stride mot lov eller være egnet til å vekke forargelse», se §§ 2-3 og 2-5.

Foretaksnavnet skal opplyse om hva slags selskap det er snakk om. Dette bl.a. for å gjøre kreditorer og andre som kan tenkes å gjøre forretninger med selskapet oppmerksom på deltakernes ansvarsforhold. Aksjeselskap inneholde forkortelsen AS, ansvarlig selskap inneholde forkortelsen ANS eller DA osv. For enkeltpersonforetak er det et krav at innehaverens slektsnavn gjøres til del av foretaksnavnet.

Referanser
----------

1. ↑  lovdata.no foretaksnavneloven

Eksterne lenker
---------------

* navnesok.no samsøk for å sjekke om foretaksnavn, varemerke og domenenavn er ledig i Norge
* altinn.no Altinn - Starte og drive bedrift Arkivert 10. november 2017 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** NDL **·** NKC
 |
En forfalskning av et Puma-produkt.
Terrorist Anders Behring Breiviks falske politi-ID under massedrapene på Utøya
**Forfalskning** er rettsstridig endring av penger, dokumenter, verdipapirer eller lignende. Det er i juridisk forstand forskjellig fra falsk, som er fremstilling av uekte penger eller lignende. En gjenstand som er forfalsket kalles en *forfalskning*.

En kopi av et kunstverk er ikke en forfalskning med mindre kopien er beregnet på bedrageri. Eksempelvis var romerske kopier av antikkens greske kunst ikke forfalskninger, og heller ikke det som Académie de France i Roma utførte. Først da en del malere på 1800-tallet kopierte italienske mestre for å kunne selge disse som ekte, var det de første kjente forfalskninger av kunst på gang med den hensikt å bedra sine kunder.

Stephan Tschudi-Madsens relativt korte bok fra 1963, *Den ukjente Tidemand: blad av forfalskningens historie*, fortelles det om kunstforfalskningens historie. De norske düsseldorferne, J.C. Dahl, Frits Thaulow, Christian Krohg, og ikke minst Edvard Munch har blitt forfalsket.

Litteratur
----------

* Tschudi-Madsen, Stephan : *Den ukjente Tidemand: blad av forfalskningens historie*, Aschehoug

Referanser
----------

1. 1 2  Germa, Pierre & Rosbach, Johan Hammond (1985): *Når begynte det?*, Aventura, s. 62

Se også
-------

* Falsk, falskneri
* Svindel, bedrageri, juks
* Bløff
* Kopi

Eksterne lenker
---------------

* «Slik jobber ekspertene for å avsløre kunstforfalskninger», NRK 13. juli 2012
* Litterær forfalskning; fra Bibliotekarstudentens nettleksikon om litteratur og medier (pdf-fil)

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** LCCN **·** BNF **·** BNF (data)
 |
**Aylin Özmenek** (født i 1942 i Istanbul i Tyrkia, død 2. januar 2021 i Ankara) var en tyrkisk animatør.

Biografi
--------

Hun ble utdannet i økonomi ved universitetet i Izmir. Hun begynte å arbeide for Tyrkias radio- og fjernsynskorporasjon (*Türkiye Radyo Televizyon Kurumu*) i 1969 og lånte sin stemme til radioprogrammer som *Gençlere*, *Beyaz Perde'den*, *Ses Ustaları*, og *Yeni Plaklar Yeni Yorumlar*. Hun presenterte også direktesendinger av helgekonsertene til Det presidentielle symfoniorkester.

Aylin var gift med Varlık Özmenek, som døde i august 2020. 

Hun ble smittet med covid-19 og døde i Ankara den 2. januar 2021. Hun ble gravlagt på Ankaras Karşıyaka gravlund (*Karşıyaka Mezarlığı*) to dager etter.

Referanser
----------

1. ↑  «Eski TRT spikeri Aylin Özmenek son yolculuğuna uğurlandı». *Anadolu Agency* **(tyrkisk)**. 4. januar 2021.
2. ↑  «Eski TRT spikeri Aylin Özmenek'ten kötü haber Kaynak Yeniçağ: Eski TRT spikeri Aylin Özmenek'ten kötü haber». *Yeni Çağ Gazetesi* **(tyrkisk)**. 3. januar 2021.
Parada Równości 2018
**Parada Równości** (likhetsparaden) er en årlig demonstrasjon for likestilling av homofile som finner sted i Warszawa. Den er inspirert av Christopher Street Day og initiativet til paraden ble tatt i 1998.

I 2001 samlet det seg rundt 300 mennesker, og året etter 1000 demonstranter. I 2003 deltok 3000 personer i paraden.

I 2004 ble paraden forbudt av Lech Kaczyński, fordi den ifølge Kaczyński var «en fare for den offentlige moral», krenket «religiøse følelser» og bidro til utbredelse av pornografi. Paraden ble også forbudt i 2005, og det ble arrangert en ulovlig demonstrasjon med 3000 deltagere. I forbindelse med demonstrasjonen kom det til voldelige sammenstøt mellom demonstranter og motdemonstranter, og flere arrestasjoner og skadede. Det ble bl.a. kastet egg og stener på demonstrantene.

Paraden fikk betydelig internasjonal oppmerksomhet da den ble forbudt også i 2006. Venstreorienterte tyske politikere varslet at de ville delta i demonstrasjonen for å vise de homofile sin støtte. Nestlederen i det polske regjeringspartiet LPR Wojciech Wierzejski oppfordret til å gripe inn mot disse med vold. Saken førte til at Auswärtiges Amt sendte ut en reiseadvarsel for Polen på grunn av voldstruslene. Få dager før demonstrasjonen ble den likevel tillatt av myndighetene, og den fant sted 10. juni med 10 000 deltagere ifølge politiet. Arrangørene mente det var 30 000 deltagere, mens det i media var tale om mellom 2 000 og 10 000.
**Hierarki** betyr «rangordning». *(gr. hierarkhia «høyere presteskap», nøye gradert system av geistlige embedsmenn)*. Hierarki finnes både i dyreverden og blant mennesker.

Det finnes to typer hierarki; **makt**hierarki og **system**hierarki.

Makthierarki
------------

Organisasjonskart - forenklet
Makthierarki er et system som bygger på «den sterkestes rett».

### I dyreverden

Etter Darwins utviklingslære er makthierarkiet et viktig element i utvelgelsen av dyr, for at de som best tilpasset skal bringe rasen videre (oftes på norsk referert til "den sterkestes overlever", noe som er en misvisende oversettelse av originalen "survival of the fittest", dvs "den best egnede overlever"). De dyr som står nederst på rangstigen kommer sist til matfatet, og hannene får gjerne ikke anledning til å pare seg og derved bringe sine gener videre.  

Slik rangordning er vanlig hos de fleste dyreslag – *«hakkeorden»*.

### I menneskeverden

Makthierarki er også velkjent blant mennesker. I et slikt menneskelig hierarki vil de som står lavest på rangstigen ha minst innflytelse på avgjørelsene. Mest utviklet er hierarkiet i offentlig forvaltning. Det aller klareste og mest omfattende finnes i forsvaret, der hver enkelt rang har en betegnelse og et helt klart definert ansvarsområde. Hver forsvarsgren er inndelt i 14 militære grader.

Systemhierarki
--------------

Systemhierarki er en klassifisering basert på likhetstrekk og/eller utviklingstrekk. Hensikten er å systematisere data. Det finnes flere former for systemhierarki, for eksempel innen geografi, astronomi, språk, kjemi, varehandel, industri o.a. Her på Wikipedia er kategoriene bygget opp etter et hierarkisk mønster. Et par andre eksempler:

### Innen informasjonsteknologi

Hierarkimodellen brukes for eks. innen lagring av data.
Datastrukturer blir i stadig større grad lagret som XML som følger en streng hierarkisk modell.
De fleste moderne programmeringsspråk har også en innebygget hierarkisk oppbygning av et hovedprogram som består av mange underliggende funksjoner eller subrutiner.

### Innen dyre- og planteverden

Carl von Linné er kjent som den moderne taksonomiens far. Han delte planter og dyr inn i grupper og undergrupper etter et hierarkisk mønster. Hvert ledd i hierarkiet, helt ned til arter og underarter, fikk en latinsk betegnelse.

Eksterne lenker
---------------

* (en) Hierarchy – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Universalis **·** GND **·** LCCN
 |
Iowas flagg
**Iowas flagg** er delt i blått, hvitt og rødt slik at det det midtre, hvite feltet er bredere en to to sidefeltene. I midten av det hvite feltet er det plassert en ørn som holder et bånd med påskriften "Our liberties we prize and our rights we will maintain" samt delstatens navn i rødt langs nedre kant. Flagget ble innført 29. mars 1929. Et tidligere flagg, uten de blå og røde feltene, hadde vært i bruk siden 1917. 

Iowas flagg ble innført etter påtrykk fra den patriotiske organisasjonen Daughters of the American Revolution, som tok opp flaggsaken i 1913. Organisasjonen ønsket et flagg basert på delstatens segl. Dette ble i 1917 også vedtatt av Iowas Krigsråd og distribuert til delstatens soldater som da var sendt til Europa for å kjempe i den første verdenskrig. Fordi mange mente et delstatsflagg ville ta oppmerksomheten bort fra USAs nasjonalflagg, ble det ikke fattet formelt vedtak om delstatsflagget før i 1921. Flagget ble da modifisert, etter forslag fra Dixie C. Debhardt, ved at blå og røde sidefelter ble tilført flaggduken. Fargene blått, hvitt og rødt er de franske flaggfargene. Dette skal minne om at delstaten Iowa opprinnelig var en del av Frankrikes amerikanske kolonier og først kom inn under USA i forbindelse med det såkalte Louisiana Purchase.

Litteratur
----------

* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

Eksterne lenker
---------------

* Iowa State Symbols fra Iowa General Assembly

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Hawken*** er et flerspiller mech-combat FPS-videospill utviklet av Adhesive Games. Spillet fokuserer på å skape en intens kampfølelse som kan sammenlignes med å sitte på innsiden av en mech mens man må skape strategier for å ikke tape målet for spillmoduset. Spillet har fem forskjellige spillmoduser, hvor to har en «offline»-versjon.

Innhold
-------

Hawken er et mech-basert førsteperson skytespill (FPS). Spillet er plassert på en dystopisk menneske-kolonisert planet industrialisert til randen av kollaps, hvor jakten på ressurser har blitt et slag om å overleve. Spilleren påtar seg rollen som mech-pilot, utstyrt med et med kanonlignende våpen. Ulikt mange andre FPS-spill vil ikke våpnene gå tom for ammunisjon, men vil heller bli overopphetet. Overoppheting av våpnene vil stenge alle våpnene til mechen og vil være slått av i noen sekunder. Alle «mechene» er utstyrt med 3 primær-våpen som man kan bytte om og 1 fast sekundær-våpen. I kamp kan spilleren «booste» seg fremover, «side dash» for å dukke unna forskjellige innkommende missiler og snu seg 180° for enkel retrett. Disse bevegelsesmulighetene er i spillet for å gjøre opp for hastigheten av vanlig gange. For å utføre disse forskjellige bevegelsene brukes «fuel» som sakte regenereres etter bruk.

### Spillmoduser

Fem spillmoduser er i spillet etter at spillet ble lansert på Steam. Disse modusene er Team Deathmatch (TDM), Deathmatch, (DM), Missile Assault (MA), Siege og Co-oprative Bot Destruction (Co-op). TDM og Co-op har sine egne offline-versoner.

Referanser
----------

1. ↑   *Steam*, 1.0.0.74, 12. september 2003, Wikidata Q337535,

Eksterne lenker
---------------

* (en) *Hawken* på Steam Rediger på Wikidata

* (en) *Hawken* hos MobyGames Rediger på Wikidata

* (en) *Hawken* på Metacritic Rediger på Wikidata

* (en) *Hawken* hos Internet Game Database Rediger på Wikidata

* (en) *Hawken* hos GameFAQs Rediger på Wikidata

* (en) *Hawken* hos GameFAQs Rediger på Wikidata

Portal: Videospill
**Kompleksitetsteori** er den delen av informatikken som omhandler ressursene som trengs for å løse et bestemt problem. De vanligste ressursene er *tid* (hvor mange operasjoner som må utføres for å løse problemet) og *plass* (hvor mye minne som trengs for å løse et problem). Andre typer ressurser kan også analyseres, f.eks. hvor mange parallelle prosessorer som trengs for å løse et parallelt problem. Kompleksitetsteori skiller seg fra beregnbarhetsteori, som omhandler hvorvidt et gitt problem i det hele tatt kan løses, uavhengig av ressursene som kreves.

Et enkelt «problem» er en fullstendig mengde av relaterte spørsmål, der hvert spørsmål er en streng av endelig lengde. For eksempel, er problemet *FAKTORISER*: «Gitt et heltall skrevet på binær form, finn alle primtallsfaktorene til det tallet.» Et bestemt spørsmål kalles en *instans* av problemet. For eksempel er «Finn alle primtallsfaktorene til tallet 15» en instans av problemet *FAKTORISER*.

O-notasjon
----------

*Tidskompleksiteten* til et problem er antall steg som må utføres for å løse en instans av problemet som funksjon av problemets størrelse (vanligvis målt i antall bit) ved bruk av den mest effektive algoritmen. For å få en intuitiv forståelse av dette, betrakt eksemplet med en instans som er *n* bit lang som kan løses med *n*² steg. I dette eksemplet vil vi si at problemet har tidskompleksitet *n*². Det eksakte antall steg vil naturligvis avhenge av hva slags maskin eller språk som blir brukt. For å unngå dette problemet bruker man vanligvis Stor O-notasjon. Dersom et problem har tidskompleksitet O(*n*²) på en typisk maskin, vil det også ha O(*n*²) på de fleste andre maskiner.

Å klippe gress har for eksempel lineær kompleksitet fordi det tar dobbelt så lang tid å klippe et dobbelt så stort areal. Å slå opp i en ordbok har derimot logaritmisk kompleksitet fordi en dobling av ordbokens størrelse bare krever ett ekstra oppslag (oppslag midt i ordboken vil redusere problemet til det halve).

Kompleksitetsklasser
--------------------

Utdypende artikkel: Kompleksitetsklasse

Man skiller gjerne på *optimaliseringsproblemer* og *beslutningsproblemer*. Et optimaliseringsproblem spør om det finnes en optimal verdi; et beslutningsproblem om det finnes en løsning, der svaret enten er *ja* eller *nei*. Disse problemene kan igjen kategoriseres i ulike kompleksitetsklasser, relatert etter hvor vanskelig det er å løse dem. Eksempler på kompleksitetsklasser er P, NP, NP-hardt.

Se også
-------

* Kaosteori

|  |  |
| --- | --- |
| Oppslagsverk/autoritetsdata | Encyclopædia Britannica **·** Stanford Encyclopedia of Philosophy **·** GND **·** LCCN **·** NKC
 |
**Hieronymusdagen** eller **Den internasjonale oversetterdagen** eller **Verdensdagen for oversettelse** (fr. *Journée mondiale de la traduction*, eng. *International Translation Day*) er en internasjonal dag for oversetteryrket. Dagen markeres i slutten av september, og har fått navn etter Hieronymus, oversetternes skytshelgen. Internasjonalt er dagen fastsatt til 30. september, Hieronymus' dødsdato (år 420). Feiringen har blitt institusjonalisert av det internasjonale oversetterføderasjonen (FIT-ITF) siden 1991.

Referanser
----------

1. ↑  «Gratulerer med Hieronymus-dagen!». Oversetterforeningen. 1. oktober 2020. Besøkt 8. juni 2021.
2. ↑  «Gratulerer med dagen til alle oversettere!». Oversetterforeningen. 30. september 2013. Besøkt 10. juni 2021.
3. ↑  Katschinka, Liese (2008). «The history of International Translation Day» (PDF). International Federation of Translators (FIT).

Se også
-------

* Norsk Oversetterforening
* Norsk faglitterær forfatter- og oversetterforening
* Norsk audiovisuell oversetterforening
* Bastianprisen
***«Rosmunda som drepte sin elskede»*** er et skillingstrykk som synges på samme melodi som «Hjalmar og Hulda».

Teksten
-------

**1.**Skjønn Rosmunda ensom i lunden gikk ut kledd var hun i sørgelig skrud,  

fra rosenrød leppe lød klagende sang så vemodig tonene klang.  

Musikken den strømmet så søtt i fra leppen at hele naturen taus lyttet med streben  

thi vakkert og yndig Rosmundas kvad som havfruen synger til harpen så glad.  

  

**2.**Rosmunda just svulmet i ungdommens lyst dog hadde hun sorg i sitt bryst,  

og liljehvit var den bølgende barm og silkebløt som hennes arm.  

Og gyllene lokker for vinden den blide, smukt bølget og viftet nedom hennes side  

for rødmende kinner nu snehvite var og spor ut av tårer ennå øyet bar.  

  

**3.**Så bittert hun klaget for kjærlighets makt som dypt ut i hjertet var lagt  

nu må jeg vel gråte som før var så glad akk mere hun ei leve gad,  

thi Aksel hun haver utroskap forøvet og derfor er hun nu så såre bedrøvet  

akk ve meg jeg elsket ham kun altfor ømt om sådan ulykke jeg ei hadde drømt.  

  

**4.**Så kvad hun men plutselig stanset hun bratt i det raslende grønne kratt,  

den troløse elsker i lunden skred frem ved siden en jomfru så sped.  

Den unge herr Aksel han var nu så fager ei skulle man ane han var en bedrager  

hans arm kring Elvira den hvilte så blidt sin skjønne brud favnet og kysset ham titt.  

  

**5.**De nærmet se sakte med kjærlighets snakk Rosmunda tilbake seg trakk,  

hun sukket og stønnet for leppen var rød ble blek liksom på en død.  

Og barmen den fulle seg bølgende hevet sitt stengsel fast sprengte den slik som den bevet  

men øynene funklet og lynte så kvasst å drepe sin elskede ønsket hun fast.  

  

**6.**Å hør min Elvira min skatt herpå jord så ømt talte Aksel de ord,  

deg elsker jeg høyest iblant hver en mø fra klippene til salten sjø.  

Og derfor min lyst er i favn deg å tage så ømt og så lett til mitt bryst deg å drage  

og trykke et kyss på din elskede munn sitt ord han utførte i selvsamme stund.  

  

**7.**Men ordene brente i Rosmundas barm som inntrykket stempel så varm  

sin sølverne dolk dro hun frem fra sitt bryst og styrtede frem med vill lyst.  

Og dolken hun støtte i falskelig hjerte slik at han blødde og døde av smerte,  

så vendte hun seg mot skjønn Elvira nu så rasende vred var hun ut i sin hu.  

  

**8.**Du falskeste kvinnesjel, ropte hun harm, som røver min elsker så varm,  

nu skal du betale den falskhetens dåd med blod sone brøden så kåt.  

Og dolken hun støtte i bevende hjerte så blodet utstrømmet med sorg og med smerte  

men paret i dødskampen vred seg så villt inntil de var døde og alt var blitt stilt.  

  

**9.**Men Rosmunda sto der med nedslagent blikk sin sans hun i sinnet gjenfikk,  

med avsindig smerte de ofre hun så som kalde og dødsstive lå.  

Akk ve meg, hun klaget, min elsker jeg myrdet, akk jeg vil deg følge mitt liv er en byrde  

og hurtig hun førte mot hjertet et støt så blodet utstrømmet, Rosmunda var død.

Kilder
------

* Oldemors visebok av Eli Støre Erichsen, Cappelen 1976
**Roslagen Shipping** er et norsk rederi etablert i 1971. Rederiet har i 2021 fem skip i flåten sin. Rederiet frakter masser, som sand og grus. I tillegg utfører rederiet mudring og sjøfylling. Rederiet hadde rundt 40 ansatte i 2019.

Historie
--------

Roslagen Shipping ble etablert av Johan Mostraum i 1971. Han kjøpte båten MS «Osterfjord» som rederiets første skip. I 1997 ble selskapet registrert som et aksjeselskap. Johan Mostraum sin sønn, Jon Fredrik Mostraum (født 1979), overtok driften av rederiet i 2004.

Situasjonen i 2021
------------------

27. april 2021 ankom rederiets nyeste skip, MS «Straumfrakt» Hjelmås, hvor det ble klargjort. Kort tid etter ble skipet satt i drift for rederiet. I 2021 eies og drives rederiet fortsatt av Jon Fredrik- og Mary Ann Mostraum. Roslagen Shipping har per 2021 fem skip i flåten sin. Det eldste skipet ble bygget i 1965, og det nyeste er fra 1983. Tre av skipene er selvlossende bulkskip. De har egen gravemaskin om bord til lossingen. Disse skipene frakter sand, singel, asfalt, skjellsand og andre tørre masser. To av skipene er spesialfartøy som brukes til sandpumping, mudring og sjøfylling. Roslagen Shipping er det eneste selskapet i Vestland som utfører opptak av skjelsand og pumping til badestrender. 5. mai 2021 utførte Roslagen Shipping sin første frakt av tømmer, med skipet MS «Dantic». På grunn av de gamle skipene får ikke Roslagen Shipping innvilget lån til å bygge nye skip. Flåten anses å ikke være verdt noe på grunn av alderen. Roslagen Shipping har uttalt i Skipsrevyen at de ønsker å fornye flåten sin til en nyere, mer miljøvennlig flåte. Rederiet hadde rundt 40 ansatte i 2019. Roslagen Shipping er en godkjent opplæringsbedrift som tar imot læringer.

Flåte
-----

| Navn | Bilde | IMO | Byggeår | Tonnasje | Lengde | Bredde |
| --- | --- | --- | --- | --- | --- | --- |
| MS «Dantic» |  | 8124498 | 1981 | 1132 BT | 63,02 m | 11,31 m |
| MS «Roslagen» |  | 7039531 | 1970 | 667 BT | 55,00 m | 9,00 m |
| MS «Sandtroll» |  | 7014347 | 1970 | 520 BT | 53,37 m | 9,52 m |
| MS «Straumfrakt» |  | 7716490 | 1979 | 1094 BT | 65,82 | 10,71 m |
| MS «Straumvik» |  | 6525064 | 1965 | 300 BT | 44,19 m | 8,10 m |

Referanser
----------

1. ↑  «Om oss». *Roslagen Shipping AS* **(engelsk)**. Besøkt 20. september 2021.
2. ↑  «Kystrederiene øker kvinneandelen i styret – Shortseashipping». Besøkt 21. september 2021.
3. ↑  «Båtfrakt». *Roslagen Shipping AS* **(engelsk)**. Besøkt 21. september 2021.
4. ↑  Markussen, Helge Martin (15. mars 2019). «- Staten må komme på banen - Skipsrevyen.no». *www.skipsrevyen.no*. Besøkt 21. september 2021.
5. ↑  «Medlemsrederier – Maropp». Besøkt 21. september 2021.

Eksterne lenker
---------------

* (no) Offisielt nettsted Rediger på Wikidata
* Roslagen Shipping på Facebook Rediger på Wikidata

* Roslagen Shipping på Instagram Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |

Portal: Sjøfart
**Nitrometan** er en fargeløs væske med kjemisk formel (**CH3NO2**).

Det brukes blant annet som løsningsmiddel i industrien, til produksjon av insektgift (klorpikrin), til produksjon av legemidler, i organisk syntese, i sprengstoff og som drivstoff i motorsport, for eksempel drag-racing og i miniatyr-motorer. Siden nitrometan inneholder eget oksygen, er det langt mindre behov for tilført oksygen for å oppnå full forbrenning, sammenlignet med bensin. Mens det kreves 14,6 kilo luft for å forbrenne 1 kg bensin, trengs det bare 1,7 kg luft for å forbrenne 1 kg nitrometan. Nitrometan gir ca. 2,3 ganger mer kraft når det forbrennes i motoren sammen med en gitt mengde oksygen, sammenlignet med bensin. Som drivstoff i miniatyr-motorer blandes nitrometan med metanol og motorolje i forskjellige blandings-forhold.

Nitrometan forbrennes sammen med tilført oksygen etter følgende ligning: 

4CH3NO2 + 3O2 → 4CO2 + 6H2O + 2N2

  

Uten tilført oksygen ser forbrenningen slik ut:

2 CH3NO2 → 2 CO + 2 H2O + H2 + N2

  

I bilsportsammenheng må nitrometan ikke forveksles med dinitrogenoksid (lystgass) som brukes som erstatning for oksygen til motoren for å oppnå maksimal ytelse.

Nitrometan produseres i industriell skala ved å behandle gassen propan med salpetersyre inne i en reaktor-kjele ved en temperatur på 350-450 °C.
I denne eksoterme reaksjonen produseres 4 forskjellige nitroalkaner: nitrometan, nitroetan, 1-nitropropan og 2-nitropropan.

I laboratoriet kan nitrometan produseres i små mengder ved å behandle natriumkloracetat med natriumnitritt i en vannoppløsning:

ClCH2COONa + NaNO2 + H2O → CH3NO2 + NaCl + NaHCO3

  

Som sprengstoff er kjemisk ren nitrometan svært lite sensitivt. Det har en detonasjonshastighet på ca. 6200 m/s.
Nitrometan danner derimot sensitive og høyeksplosive sprengstoffer i kombinasjon med for eksempel etylendiamin, ammoniumnitrat, ammoniakk, anilin og salpetersyre.

PLX er et høyeksplosivt, flytende sprengstoff som ble oppfunnet og brukt av USA under 2. verdenskrig. Det består av nitrometan og etylendiamin, og har detonasjonshastighet på ca. 7000 m/s.
Nitrometan baserte sprengstoffer brukes ikke lenger til militære formål på grunn av høy sensitivitet og dårlig lagrings-stabilitet.

|  |  |
| --- | --- |
| Oppslagsverk/autoritetsdata | GND **·** LCCN
 |
| Medaljeoversikt |
| --- |
| Konkurrerte for Canadas flagg Canada |
| Kjelkehockey |
| Paralympiske vinterleker |
| Sølv | 2018 Sør-Koreas flagg Pyeongchang | Kjelkehockey |
| VM i kjelkehockey |
| Gull | 2017 Sør-Koreas flagg Gangneung | Kjelkehockey |

**Corbyn Smith** (født 5. august 1998 i Stratford i Ontario) er en canadisk kjelkehockeyspiller. Han har en paralympisk sølvmedalje i kjelkehockey for Canada, og en VM-gullmedalje.

Bakgrunn
--------

Smiths funksjonshemming skyldes skader på nervene i magen og ryggraden etter at han som barn fikk krefttypen nevroblastom. Han begynte med kjelkehockey i Hensal i Ontario 2003.

Idrettskarriere
---------------

Han deltok på Canadas utviklingslandslag i flere turneringer i 2015 og 2016. Han deltok i World Sledge Hockey Challenge-turneringen i desember 2016, der Canada kom på andreplass. 

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

Referanser
----------

1. ↑  Hockey Canada - *Corbyn Smith*, besøkt 1. april 2018.
2. ↑  IPC - *Corbyn Smith*, besøkt 1. april 2018.

Eksterne lenker
---------------

* (en) Corbyn Smith – Paralympic.org Rediger på Wikidata
* Biografi hos IPC
* Profil hos Hockey Canada
* Profil hos Canadas paralympiske komité
* Profil hos Pyeongchang 2018 Arkivert 1. april 2018 hos Wayback Machine. (PL 2018)
**Desouk** (egyptisk arabisk: دسوق, *Dosūq*) er en by i det nordlige Egypt, 80 km øst for Alexandria, i guvernementet Kafr ash Shaykh. Den ligger på østsiden av en sidegren av Nilen, med ankomst via to broer. Byen er i vekst, i 2006 hadde den 106 827 innbyggere, 137 660 innbyggere i 2011, og innbyggerantallet er beregnet til 136 367 i 2017.

Historie
--------

Kart over byen.
Desouk er datert tilbake til minst tiden rundt 3200 f.Kr. da området var en del av oldtidsbyen Buto fra før foreningen av Øvre og Nedre Egypt. Den var opprinnelig to byer, Pe og Dep, som ble smeltet sammen til en by som egypterne kalte Per-Wadjet. Gudinnen Wadjet var dens lokale guddom, ofte representert som en kobra, og ble etterhvert omfattet som skytsgudinne for Nedre Egypt. Hennes orakel var lokalisert i berømte tempel i byen og hennes fest ble markert hvert år.

Fra 1250 e.Kr. til 1517 var byen Desouk en del av provinsen Gharbia. Fra 1798 og til 1801 var den en del av den nå nedlagte provinsen Rosetta.

Det moderne Desouk er medlem av en organisasjon for islamske hovedsteder og byer, grunnet lokaliseringen av viktige islamske helligdommer i byen, slik som graven i den lokale moskeen til den egyptiske sufisten Ibrahim El Desouki fra 1200-tallet. Han var født i byen og bodde der hele livet, og han feires to ganger i året.

Kjente personer
---------------

Flere andre kjente egyptere kommer fra Desouk: Youssef El-Mansy, Ahmed Zewail (Nobelprisvinner i kjemi i 1999), Mohammed Roshdy, kunstmaleren Evelyn Ashamallah, og lokalpolitikeren Abdel-Salam Mohammed Nasar.

Sport
-----

Fotballaget er Desouk SC, grunnlagt i 1966, som spiller i røde og hvite drakter. De er per 2018 i egyptisk tredje divisjon i gruppe 8. Hjemarenaen er Desouk Stadium, som åpnet i 1976.

Bilder
------

* Desoukbroen for motorveienDesoukbroen for motorveien
* Utsyn over Nilen til DesoukUtsyn over Nilen til Desouk
* Høyhus ved NilenHøyhus ved Nilen
* VelkomsskiltVelkomsskilt
* Vei langs elvenVei langs elven

Referanser
----------

1. 1 2  «Disūq», *City Population*
2. ↑  «Presidency of Desouk City, Administrative division & Population (2011)» Arkivert 13. november 2010 hos Wayback Machine. *Epcodes.com*. 31. desember 2009
3. ↑  Strabon, XVII. i. 18
4. ↑  «Buto» Arkivert 15. februar 2011 hos Wayback Machine. moderne Tell El Fara'in på nettstedet DAI.
5. ↑  «Organization of Islamic Capitals and Cities, Membership» Arkivert 7. januar 2011 hos Wayback Machine. *Oicc.org*
6. ↑  «Egyptian figures, Ahmed H. Zewail» Arkivert 16. oktober 2010 hos Wayback Machine. *Sis.gov.eg*.

  


|  |  |
| --- | --- |
| Oppslagsverk/autoritetsdata | GeoNames
 |
***En beretning om blindhet*** (originaltittel: *Ensaio sobre a cegueira*) er en roman av den portugisiske forfatteren José Saramago. Den ble utgitt på norsk i 1996 og er en av forfatterens mest kjente romaner.

Sammendrag
----------

*En beretning om blindhet* er historien om et uforklart utbrudd av blindhet som rammer nesten alle innbyggerne i en navnløs by, og det sosiale sammenbruddet som følger. Blindheten sprer seg hurtig og skaper panikk. Myndighetene prøver å begrense pandemien og bruker stadig mer undertrykkende virkemidler for å holde orden i et samfunn i oppløsning. Romanen følger en gruppe personer som er blant de første som blir rammet; en lege og hans hustru, flere av legens pasienter og andre personer som tilfeldighetene har ført sammen. Gruppen holder sammen som en slags familie i kampen for å overleve, godt hjulpet av at legens hustru på uforklart vis har unngått å bli rammet av blindheten.

Oppfølger
---------

I 2004 skrev Saramago en oppfølger med tittelen *En beretning om klarsyn* (originaltittel: *Ensaio sobre a Lucidez*). Handlingen i den nye romanen finner sted i det samme navnløse landet som den første romanen, og flere av de samme personene er med.

Filmatisering
-------------

Filmen *Blindhet* (2008) er en filmatisering av Saramagos roman.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Fredløse hjerter*** er en roman skrevet av Margit Sandemo i 1966. Originalens tittel var *Vredens natt*, og den har blitt publisert i flere ukeblader i Norden, samt ulike bokutgaver. 

Det er en kjærlighetsroman med handling fra 1400-tallet, om opprøret mot danskeveldet i Norge. Kong Kristians danske vasaller har pint det norske folket over lang tid, og nordmennene reiser seg til opprør. Hovedpersonen er den adelige Magnus Maar, og hans trofaste følgesvenn Endre, som kidnapper den unge vakre fyrstinne Maria av Brantenberg, gift med en av den danske kongens fogder. En flukt begynner for trekløvret, og en gryende kjærlighet oppstår til slutt mellom Maria og Endre. Deler av denne romanen er også lagt til Valdres. Den er utgitt som bok nr 3 i serien *Margit Sandemos beste føljetonger*.

Utgivelser i utvalg
-------------------

* *Margit Sandemos beste føljetonger nr. 3*, Bladkompaniet 1981 ISBN 82-509-1009-5
* *Margit Sandemos beste*, dobbeltbok, Schibsted 2005

Litteratur
----------

* *Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
**Desperado** er et hardcoreband (2002–) fra Trondheim.

Aktivitet
---------

Bandet spilte i tidsrommet august 2003 – november 2006 over 200 konserter spredt over hele Europa. I samme tidsrom ga bandet ut 2 hele album og to EPer på sitt eget plateselskap Dead Letter, til god mottagelse blant presse og publikum. 

Bandet spilte på by:Larm i 2006 og 2007, og var å finne på større scener på festivaler som Øyafestivalen og Storåsfestivalen i årene 2005 og 2006. Bandet fikk i 2006 internasjonal oppmerksomhet utenom pønkmiljøene gjennom en reutgivelse i Storbritannia som ble positivt omtalt i musikkmagasinene Kerrang! og Rock Sound.[]

Desperado har spilt inn, designet og gitt ut alle utgivelser på egenhånd, de booket også alle turneer på egenhånd. 

I januar 2006 laget Lydverket en reportasje om hardcoremiljøet i Trondheim hvor Desperado ble satt i en sentral rolle. 

Høsten 2007 ble bandets andre album Thugs lansert i Storbritannia. Desperado kansellerte i kjølvannet av dette flere utenlandsturneer, men det tok nesten ytterligere ett år før bandet meldte offentlig at de var blitt oppløst. 

I januar 2008 spilte Desperado avskjedskonserter på Garage i Oslo og Blæst i Trondheim, og la ut en nyinnspilling av låta «Damn! we are dead!» fra 2005 tilgjengelig for nedlastning på internett. 20. august 2011 spilte Desperado enda en avskjedkonsert på Blæst med alle de opprinnelige medlemmene.

Medlemmer
---------

* Kurt Sprenger – gitar
* Eskild Næss – bass
* Thomas Øvrevik – slagverk
* Asgeir Engan – gitar
* Thomas Ryjord – vokal

### Tidligere medlemmer

* Evind Vangen – gitar 2002-2006

Diskografi
----------

* *Desperado – Thugs* CD (Dead Letter Records #015)

Lanseringsdato: 18. september 2006 (2. september 2007 i Storbritannia)

* *Desperado – Beauty is the First Victim* CD (Stunted Records)

Lanseringsdato: 1. oktober 2006 

* *Desperado – Low Fidelity Crust Sessions* CD/10' (Dead Letter Records #010)

Lanseringsdato: 18. juni 2005

* *Desperado - Evacuation* CD (Dead Letter Records #008)

Lanseringsdato: 3. september 2003

* *Desperado – S/t* CDEP (Dead Letter Records #003)

Lanseringsdato: 26. august 2003

Referanser
----------

1. ↑  «Desperado - Beauty Is The First Victim» **(engelsk)**. Besøkt 23. mars 2023.

Eksterne lenker
---------------

* Offisielt nettsted Rediger på Wikidata
* (en) Desperado på Discogs Rediger på Wikidata

* (en) Desperado på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |
**Fredhøis Forlag A/S** (1927–92) var et norsk forlag som ble grunnlagt i 1927 av Fred A. Fredhøi (1890–1979).

Ukebladet *Skib O Hoi*
----------------------

Forlaget var mest kjent for *Skib O Hoi*, Norges første ukeblad for sjøfolk som gikk inn med sitt desembernummer i 1966. Ukebladet hadde i starten et noe upraktisk format, men gikk over til normalt stort ukeblad-format i 1943. *Skib O Hoi* var også et av få ukeblader som utkom i 1944, da med 17 utgaver samt en juleutgave. De fleste norske ukeblader hadde måttet innstille utgivelsene fullstendig et stykke ut i 1943, på grunn av papirrasjoneringen. Tegneserien «Rabbagasten» gjorde sitt inntog på baksiden i nr. 9/1944, i farger. Den var tegnet av Olav Eriksen, og hadde tekst av Køhler-Syversen.

Ukebladet solgte mindre og mindre utover 1950-tallet, og utkom kun månedlig de siste årene det ble utgitt.

Andre utgivelser
----------------

Utover å utgi seriene til Barbara Cartland og John Galsworthy gjennom bokklubben, gikk det også i populærvitenskapelige bøker for barn og voksne, bl.a. om naturen.

Forlaget stod for *Damenes bokklubb* som i 1984 hadde 10 000 medlemmer. I 1985 utvidet forlaget med *Bokklubben 4 bøker*, der man måtte kjøpe fire bøker (eller ingen).

Forlaget var ikke med i Forleggerforeningen, og ble overtatt av den danske Egmont-gruppen i 1992, hvilket gjorde den til Norges største utgiver av pocketbøker.

Referanser
----------

1. ↑  *Fredhøis Forlag satser: Bokpakkeklubb blir lansert* i Aftenposten den 9. september 1985.
2. ↑  «Fredhøis Forlag A/S». *Store norske leksikon* **(norsk)**. 12. mars 2019. Besøkt 25. februar 2023.

|  |  |
| --- | --- |
| Oppslagsverk/autoritetsdata | Store norske leksikon
 |
**Ole Åsmund Kristiansen Nordgård** (eller **Norgård**; født 3. november 1881, død 13. november 1965) var jernbanearbeider og likningssekretær i Sparbu, og ordfører i Sparbu fra 1935 til 1937. Han representerte Arbeiderpartiet.

Har var utdannet ved underoffiserskolen i Oslo, og arbeidet ved jernbanen fra 1912 til 1926. Han var ligningssekretær fra 1926 til 1952. Han var en habil fiolinist og spilte på møter og i andre lag sammen med sin kone Borghild Norgård som trakterte piano. Han var også med på å stifte Mære samvirkelag i 1922, og Sparbu turnforening i 1900.

Han satt i kommunestyret i Sparbu fra 1912 til 1950. Han ble ordfører i 1935 etter at Hans Ystgaard ble landbruksminister og Nordgård rykket opp fra varaordførervervet.

Referanser
----------

1. 1 2 3 4  «Norgård, Ole K». Steinkjerleksikonet. Besøkt 25. mai 2016.
2. ↑  Dødsannonse i *Trønder-Avisa* 15.11.1965
3. 1 2  *Bygdebok for Sparbu og Ogndal*. [Steinkjer]: Bygdeboknemnda for Sparbu og Ogndal. 1984. s. 72. ISBN 8272790319.
4. ↑  «Ordførere i Sparbu kommune». Steinkjerleksikonet. Besøkt 25. mai 2016.
5. ↑  «Dansemusikken var penere før men bra rytme nå» [intervju med Ole K. Nordgård]. *Trønder-Avisa*, 31.5.1961
6. ↑  Gynnild, Gustav (1997). *Sparbu handelslags historie*. [Steinkjer]: Samvirkelaget Steinkjer. s. 37.
**Ole Josefson Hestenes** (født 31. oktober 1822 på Hestenesøyra, død 16. januar 1895 på Føleide på Vereide) var en norsk lokalpolitiker, bonde, klokker, kirkesanger og lærer fra Gloppen kommune. Han var ordfører i Gloppen kommune i Sogn og Fjordane først i tre perioder fra 1870 til 1883, og ble deretter varaordfører til ordfører Jakob J. Myklebust. I 1886 ble Breim egen kommune, og Jakob Myklebust ble den nye kommunens første ordfører. Ole Hestenes tok da over som ordfører i Gloppen, og satt i ytterligere i to perioder fra 1886 til 1893.

Bakgrunn
--------

Hestenes flyttet fra gården på Hestenesyra, og kjøpte seg i 1860 et bruk på Føleide, nord for Vereide. Han arbeidet der som klokker og kirkesanger i Vereide kirke. I 1850 giftet han seg med Johanne Fjellestad (1816–1950). De fikk 4 barn. Yngste sønn, Ole Andreas Hestenes (f. 1858), flyttet til Utvik i Stryn kommune. Han ble en sentral skikkelse i Nordfjord Indremisjon, og bidro spesielt i etableringen av Nordfjord folkehøgskole på Vereide i 1923.

Se også
-------

* Liste over kjente personer fra Gloppen kommune
* Liste over ordførere i Gloppen

Eksterne lenker
---------------

* NRK: «Ordførarar i Gloppen kommune»


|  |  |  |
| --- | --- | --- |
| Forgjenger:**Abraham V. Heffermehl** | **Ordfører i Gloppen kommune**(1870–1883) | Etterfølger:**Jakob J. Myklebust** |
| Forgjenger:**Jakob J. Myklebust** | **Ordfører i Gloppen kommune**(1886–1893) | Etterfølger:**Johan C. Bugge** |
**Fredheim guttehjem** var et privat drevet guttehjem opprettet i [1904] av diakon Nils Endresen Bærøen. Han hadde kjøpt et gårdsbruk på øyen Lindøen i Finnås i Bømlo kommune til formålet, og det opprinnelige navnet på virksomheten var Finaas Barnehjem. Hjemmet skulle ta imot foreldreløse barn, samt barn født utenfor ekteskapet. Etter hvert tok de kun imot gutter, og skiftet navn til Guttehjemmet Fredheim. Guttehjemmet ble administrert av et styre i Bergen, og hadde egen skole. Det bodde opp til 25 gutter der, men på grunn av vanskelig tilgang på lærerpersonale ble det besluttet å flytte hjemmet til gården Nordsundet ved Lillebergen i Alversund i Meland kommune, Hordaland. Her kunne de ta imot 30 gutter i alderen 8-16 år, først og fremst barn fra Bergen og Alversund. Guttehjemmet Fredheim ble nedlagt i 1953. På Lindøen kan man fortsatt se ruinene av skolehuset.

Ved Interkommunalt arkiv Hordaland finnes en skoleprotokoll fra Fredheim guttehjem som dekker årene 1924-1952. Man kan også finne informasjon om guttehjemmet i arkiver etter barnevernsnemnder og sosialkontor.

Kilder
------

* Guttehjemmet «Fredheim» gjennom 25 aar: 1904-1929, ved hjemmets styre. Jubileumsskrift fra 1929
* Forstandere og beboere i Folketellingen 1910
* Om Lindøy, ved Bømlo kommune Arkivert 16. mars 2018 hos Wayback Machine.
* Edna Olaug: Artikkel i Oppslagsverket oVe, Bergen Byarkiv
| Medaljeoversikt |
| --- |
| Konkurrerte for Østerrikes flagg Østerrike |
|  i alpint: |
| Alpint Junior-VM |
| Gull | 2018 Davos | Storslalåm |
| Sølv | 2019 Fassadalen | Super-G |
| Bronse | 2018 Davos | Lagkonkurranse |
| De olympiske ringer Vinter-OL for ungdom |
| Sølv | 2016 Lillehammer | Super-G |

**Julia Scheib** (født 12. mai 1998) er en østerriksk alpinist, som representerer klubben SC Atus Frauental. Hun er juniorverdensmester i storslalåm fra Junior-VM i alpint 2018 i Davos og tok sølvmedalje i super-G under Vinter-OL for ungdom 2016 på Lillehammer.

Idrettskarriere
---------------

2014/15
Scheib deltok i sitt første FIS-renn i Kühtai i desember 2014, der hun kom på 28.-plass i slalåm. Hennes beste plassering i FIS-sammenheng denne sesongen var en 13.-plass i slalåm i januar.

Hun deltok ved European Youth Olympic Festival, men kjørte ut i både slalåm og storslalåm der. Det østerrikske juniormesterskapet var fordelt på tre ulike konkurranser i februar og mars, og Scheib kom på 12.-plass i super-G og 15.-plass i slalåm. Hun kjørte ut i storslalåm, kombinert og utfor. Hun deltok også i det østerrikske mesterskapet for senior, der hun kom på 8.-plass i kombinasjonen, 16.-plass i utfor og 23.-plass i slalåm.

2015/16
Før jul i 2015 fikk hun sin første pallplassering i et FIS-renn, med 3.-plass i storslalåmrennene i St. Lambrecht. Ved FIS-rennet i Hafjell i januar, der det også var innlagt junior-NM i alpint 2016, kom hun på 2.-plass i kombinasjonen og 5.-plass i utfor. I februar deltok hun ved det østerrikske juniormesterskapet i alpint i Lackenhof, men fullførte verken slalåm eller storslalåm.

Hun deltok i Vinter-OL for ungdom 2016, der hun fikk én medalje; hun kom på 2.-plass i super-G, bak Nadine Fest, men foran Aline Danioth. I tillegg kom hun på 9.-plass i både slalåm, men fullførte ikke kombinasjonen. Ved de resterende konkurransene i det østerrikske juniormesterskapet i alpint i mars deltok hun i super-G, men fullførte ikke.

2017/18
Under Junior-VM i alpint 2018 i Davos, startet Scheib med å bli juniorverdensmester i storslalåm før hun kjørte ut i slalåmrennet påfølgende dag. I lagkonkurransen tok hun bronse bak Sveits og Norge, på lag med Franziska Gritsch, Simon Rueland og Fabio Gstrein, og avsluttet mesterskapet med 5.-plass i super-G, utkjøring i kombinasjonen og 4.-plass i utfor.

2018/19
Scheib tok sølvmedalje i super-G under Junior-VM i alpint 2019 i Fassadalen.

Referanser
----------

Eksterne lenker
---------------

* (en) Julia Scheib – Olympedia Rediger på Wikidata

* (en) Julia Scheib – FIS (alpint) Rediger på Wikidata

* (en) Julia Scheib – ski-db.com Rediger på Wikidata
* (en) Profil hos ungdoms-OL 2016 (arkivert)